Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17534

b) mérjék fel a harci cselekmények vagy a polgári légiközlekedést érintő jogellenes beavatkozások kockázati tényezőit a polgári légiforgalom vonatkozásában, valamint a természeti katasztrófák valószínűségét és lehetséges hatásait is. Az előkészítés terjedjen ki a természeti katasztrófák, harci cselekmények vagy a polgári légiközlekedést érintő jogellenes beavatkozások miatti különleges szükségintézkedések előzetes kidolgozására, amely események valószínűleg befolyásolni fogják a polgári légijárművek üzemeltetésére rendelkezésre álló légteret, a légiforgalmi szolgálatok és/vagy kiegészítő szolgáltatások biztosítását. Vegyék figyelembe, hogy egy adott légtér előzetes értesítés nélkül történő azonnali elkerülése különleges feladatok elé állítja a szomszédos légterekért vagy légtérszakaszokért felelős Államokat és nemzetközi légijárműüzemeltetőket, mivel alternatív útvonalakat és szolgáltatásokat kell tervezniük. Ezért az Államok légiforgalmi szolgálati hatóságai a lehetőségek szerint előre mérjék fel az ilyen alternatív tevékenységek szükségességének lehetőségét és valószínűségét;

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes